OSNOVNA ŠKOLA

"RIKARD KATALINIĆ JERETOV"

OPATIJA

Klasa: 112-02/23-01/4

Ur.broj: 2156-13-01-23-7

Opatija, 2.3.2023.

Na temelju članka 7. stavka Pravilnika o načinu i postupku zapošljavanja u OŠ „Rikard Katalinić Jeretov“ Povjerenstvo za procjenu i vrednovanje kandidata koji sudjeluju u natječaju za zasnivanje radnog odnosa **na radnom mjestu učitelj/ica fizike** na neodređeno nepuno radno vrijeme od 30 sati tjedno s probnim rokom od 6 mjeseci, daje kandidatima

Obavijest i upute o pravnim izvorima za pripremu, vremenu

i mjestu održavanja testiranja

Za kandidate koji ispunjavaju formalne uvjete natječaja **na radnom mjestu učitelj/ica fizike** na neodređeno nepuno radno vrijeme s probnim rokom od 6 mjeseci koji je objavljen 10.2.2023.g. na mrežnim stranicama i oglasnim pločama Hrvatskog zavoda za zapošljavanje i Škole provest će se procjena odnosno testiranje prema odredbama Pravilnika o načinu i postupku zapošljavanja. Procjena odnosno testiranje provodi se pismenom i usmenom provjerom. Na usmenu provjeru pozivaju se samo kandidati koji su na pismenoj provjeri ostvarili najmanje 50% bodova od ukupnog broja bodova.

U pismenom dijelu postavit će se 9 pitanja od ukupno maksimalnih 25 bodova. U usmenom dijelu će se postaviti 6 pitanja koja se vrednuju od strane svakog člana Povjerenstva pojedinačno od 1-5 bodova i na kraju se zbrajaju Pravni izvori za pripremu kandidata za testiranje:

izvori za pripremu kandidata za testiranje:

* 1. Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10-ispr, 90/11, 16/12, 86/12, 94/13, **152/14, 7**/17, 68/18, 98/19 i 64/20)
	2. Pravilnik o načinima, postupcima i elementima vrednovanja učenika u osnovnoj i srednjoj školi (NN 112/10, 82/19, 43/20 i 100/21)
	3. Pravilnik o kriterijima za izricanje pedagoških mjera (NN 94/15, 3/17)
	4. Pravilnik o pedagoškoj dokumentaciji i evidenciji te javnim ispravama u školskim ustanovama (NN 47/17, 41/19)
	5. Pravilnik o osnovnoškolskom i srednjoškolskog odgoju i obrazovanju učenika s teškoćama u razvoju (NN 24/15)
	6. Kurikulum nastavnog predmeta fizika za osnovne škole i gimnazije (NN 10/2019)

Vrijeme i mjesto održavanja procjene i vrednovanja

Pismeno testiranje kandidata će se održati u četvrtak 9.3.2023. u 9,00 sati u knjižnici OŠ „Rikard Katalinić Jeretov“ i traje 45 minuta, a usmeno će se održati odmah nakon proglašenja rezultata sa pismenog testiranja.

Mole se kandidati da sa sobom ponesu odgovarajuću identifikacijsku ispravu (važeću osobnu iskaznicu, putovnicu ili vozačku dozvolu).

Povjerenstvo za procjenu i vrednovanje kandidata